b"\n_START_ARTICLE_\nAcad\xc3\xa8mia Talm\xc3\xbadica Marsha Stern\n_START_SECTION_\nHist\xc3\xb2ria\n_START_PARAGRAPH_\nL'Acad\xc3\xa8mia Talm\xc3\xbadica de Manhattan va ser fundada el 1916 pel Rab\xc3\xad Bernard Revel. Va ser la primera escola secund\xc3\xa0ria jueva acad\xc3\xa8mica a Am\xc3\xa8rica, i la primera en oferir un pla d'estudis dual, que ara \xc3\xa9s habitual a les escoles jueves, d'ensenyament jueu i d'estudis seculars. El col\xc2\xb7legi originalment estava situat al Lower East Side de Manhattan, i es va traslladar a Washington Heights amb la resta de la ieixiv\xc3\xa0 a finals de la d\xc3\xa8cada dels anys 20.\n_START_SECTION_\nEdifici\n_START_PARAGRAPH_\nL'edifici estava originalment planejat nom\xc3\xa9s per acollir una escola secund\xc3\xa0ria, per\xc3\xb2 va ser compartit amb les altres escoles de la Yeshiva University durant molts anys, abans que el campus s'expand\xc3\xads, actualment aquest edifici est\xc3\xa0 gaireb\xc3\xa9 totalment ocupat per l'escola secund\xc3\xa0ria i pels altres edificis del campus principal de la universitat que l'envolten. Actualment el cap de l'acad\xc3\xa8mia \xc3\xa9s el Rab\xc3\xad\xc2\xa0Josh Kahn, i el director de la ieixiv\xc3\xa0 \xc3\xa9s el Rab\xc3\xad\xc2\xa0Michael Taubes.\n_START_SECTION_\nValors\n_START_PARAGRAPH_\nEls principals valors de l'escola s\xc3\xb3n els mateixos valors de la Yeshiva University, una filosofia anomenada Tor\xc3\xa0 Umad\xc3\xa0. Aquesta idea emfatitza l'ensenyament tant de la Tor\xc3\xa0 com dels estudis seculars. Les classes que s'ensenyen tracten sobre els estudis jueus, incloent la Guemar\xc3\xa0, el Talmud, el Tanakh, la B\xc3\xadblia hebrea, i la Halac\xc3\xa0\xc2\xa0(la Llei jueva). Aquestes classes s'imparteixen durant el mat\xc3\xad. A la tarda, els estudiants participen en un programa d'estudis generals, moltes d'aquestes classes acaben amb algunes proves de nivell avan\xc3\xa7at.\n_START_SECTION_\nEstudis\n_START_PARAGRAPH_\nL'escola ofereix classes matinals sobre la Guemar\xc3\xa0 i el Tanakh. A la tarda l'escola ofereix els estudis seculars, incloent l'assignatura d'hist\xc3\xb2ria. Els estudiants de des\xc3\xa8 grau poden aprendre una mica d'hist\xc3\xb2ria europea. Els estudiants de 11\xc3\xa8 grau poden aprendre cursos sobre c\xc3\xa0lcul, f\xc3\xadsica, biologia i inform\xc3\xa0tica. Els estudiants de 12\xc3\xa8 grau aprenen l'assignatura d'hist\xc3\xb2ria dels Estats Units, literatura anglesa, c\xc3\xa0lcul i economia. Tamb\xc3\xa9 s'ensenya hebreu modern i castell\xc3\xa0. A m\xc3\xa9s, els estudiants del darrer\xc2\xa0any tenen l'opci\xc3\xb3 d'aprendre cursos al col\xc2\xb7legi de la ieixiv\xc3\xa0, i a l'Escola de Negocis Sy Syms. Gaireb\xc3\xa9 totes les classes que s'ofereixen dins de l'escola estan obertes als estudiants de diferents nivells, incloent a estudiants principiants, mitjans, i avan\xc3\xa7ats.\n_START_SECTION_\nActivitats\n_START_PARAGRAPH_\nEls estudiants de l'acad\xc3\xa8mia poden participar en moltes activitats, es reuneixen despr\xc3\xa9s de l'escola i durant els esmorzars. L'escola t\xc3\xa9 equips de b\xc3\xa0squet, hoquei,\xc2\xa0lluita lliure, esgrima, beisbol, softball, nataci\xc3\xb3 i futbol. Altres activitats realitzades pels alumnes inclouen jugar als escacs i realitzar impressions en 3D. Els estudiants de la ieixiv\xc3\xa0\xc2\xa0tamb\xc3\xa9 editen diverses publicacions. Durant els \xc3\xbaltims anys l'escola ha enviat a alguns grups d'estudiants i a delegacions a pa\xc3\xafsos com Turquia, Alemanya, Pol\xc3\xb2nia i Israel."